鹽酸

鹽酸，學名氫氯酸，化學符號HCl，係氯化氫溶入水而成嘅溶液，係腐蝕力好強嘅無機酸，亦係一元酸。原本係用食鹽整出來，就叫鹽酸。

鹽酸透明無色。日常用到嘅鏹水，同人身內嘅胃酸，都有鹽酸。

叫法嘅故仔
以前歐洲啲煉金術士叫呢種化學物質做「Spirits of salt or acidum salis」，直接譯過來就係「鹽酸」。其實好多毋講英文嘅國家都係咁叫。

做法
整鹽酸，就要溶氯化氫入水，而要提煉氯化氫呢，有好多方法：

氯鹼法
氯鹼法變鹽水做氯氣、氫氧化鈉、同埋氫氣。純氯氣會同氫氣反應，合成氯化氫。

NaCl＋H₂O　→　NaOH＋Cl₂＋H₂
 Cl₂＋H₂　→　2HCl

實驗室方法
用硫酸同氯鹽嘅化學反應，用高沸點酸制低沸點酸嘅原理，都整到氯化氫出來：
NaCl＋H₂SO₄　→　NaHSO₄＋HCl

佢哋喺室溫就會反應，但係如果有氯鹽剩，同埋溫度超過攝氏二百度，就會繼續反應：
NaCl＋NaHSO₄　→　HCl＋Na₂SO₄
要以上爾兩種化學反應都出現，啲試劑一定要乾。

磷氯化物、亞硫酰氯同酰氯等活潑嘅氯化物水解都整到氯化氫。就例如涷水可以慢慢滴落五氯化磷度，造成以下化學反應：
PCl₅＋H₂O　→　POCl₃＋2HCl

化學反應
氯化氫係常見嘅強電解質，會溶喺水，完全電離，所以鹽酸係強酸。反應式：
HCl＋H₂O　→　H₃O⁺＋Cl⁻

中和
鹽酸會同鹼中和出相應嘅氯化物：
OH⁻＋HCl　→　H₂O＋Cl⁻

同金屬反應
某啲金屬可以置換鹽酸嘅氫離子，轉化成鹽，兼且放出氫氣。喺室溫只同金屬活性高過氫嘅金屬反應，例如鋅、鈉、鐵：
Na＋HCl　→　NaCl＋H₂

而喺濃鹽酸加熱之後，可以同銅反應：
Cu＋2HCl　→　CuCl₂＋H₂

有機反應 
鹽酸親電加成落烯烴度可以出鹵代烷；例如乙烯同鹽酸反應會出氯乙烷。

物理特性

以下係喺20℃嗰陣一大氣壓嘅數據。

用途
鹽酸有好多用途，其中最常用嘅就係用來調低酸鹼度，用嘅係鹽酸入邊嘅氫離子。而調高酸鹼度用嘅一般係燒鹼。

參攷

有毒化學品
氯化物
氫化物
無機酸
腐蝕性物品